钦定古今图书集成/明伦汇编/氏族典/第400卷 > 史天安
## 钦定古今图书集成/明伦汇编/氏族典/第400卷 > 史天安

按《元史史天倪传》：“天安，字全甫，秉直仲子也。岁癸酉，
从秉直降太师木华黎以其兄天倪为万户，而质天
安军中。丁丑，从讨锦州叛人张致，平之。己卯，从略地
关右，生擒鄜州骁将张资禄，号张铁枪者。乙酉，武仙
杀天倪于真定，天安会天泽并力攻，仙败走之，以功
授行北京元帅府事，抚治真定。甲午，宣权真定等路”
万户。丙午，入觐，乙卯，卒。